  Туспуктэм: Руслан Нуриахметов Наталия Сильвестрова Россиын 2024-тӥ арын 1-тӥ тулыспалэ анай капитал быдӟалаез будоз. Нырысетӥ нылпи понна со 630,4 сюрс манет луоз, кыкетӥез понна – 833 сюрс манет. Со сярысь Россиысь кивалтэтлэн пресс-службаез ивортӥз. Семья азьвыл анай капиталэз басьтылӥз ни ке, кыкетӥ нылпи понна ватсаса 202,6 манет сётозы. « Азьмуртлэн куремезъя анай капитал 2022-тӥ арысен котькуд ар зэмос дунӝутсконлэн быдӟалаезъя индексироваться кариське. Сое чакласа, 2024-тӥ арын 1-тӥ тулыспалысен нырысетӥ нылпи понна анай капитал 43,4 сюрс манетлы будоз, кыкетӥез понна – 57,4 сюрс манетлы » Антон Котяков, Россиысь ужъя но мерлыко юрттэт сётонъя министр 2023-тӥ арын Россиын анай капиталэз тужгес ӵем кутӥзы улон интыез умоятонлы. Сыӵе луонлыкез 677 сюрс семья кутӥз. Озьы ик 3 аресозь нылпи понна толэзьлы быдэ тыронъёс туж вӧлмемын, соосты 415 сюрс пала семьяос басьтӥзы. 376 сюрс семья анай капиталэз нылпизылэн дышетсконэзлы висъязы. Тегъёс: анайкапитал коньдон тыронъёс нылпиос Россия Семьялэнарез  